Môžem užívať piracetam spolu s cytykotom (vitamín na podporu zraku)?
Mám diagnostikovaný glaukóm a dávam si kvapky Taptiqom a k tomu tiež aj tbl cytykot. Môžem začať používať aj piracetam kvôli lepšiemu sústredeniu a pamäte?
Dobrý deň.
Ďakujeme za Vašu otázku.
Medzi uvedenými prípravkami neboli pozorované žiadne vzájomné interakcie. Z tohto dôvodu je ich súčasné užívanie možné. Vzhľadom však na to, že u výživových doplnkov sa nevykonávajú klinické štúdie, prípadné interakcie nemuseli byť pozorované.
Prajem pekný zvyšok dňa.
S pozdravom
Mgr. Barbora Bičanovská